b'\n_START_ARTICLE_\nIntranet\n_START_PARAGRAPH_\nIntranet je ra\xc4\x8dunalni\xc5\xa1ko omre\xc5\xbeje, ki uporablja tehnologijo internetnega protokola za izmenjavo informacij, operacijskih sistemov ali ra\xc4\x8dunalni\xc5\xa1kih storitev v organizaciji. Izraz se uporablja kot kontrast internetu, medorganizacijskemu omre\xc5\xbeju. V\xc4\x8dasih se izraz uporablja samo za notranje spleti\xc5\xa1\xc4\x8de organizacije, lahko pa je tudi obse\xc5\xbenej\xc5\xa1i del informacijskotehni\xc4\x8dne infrastrukture organizacije in sestavljen iz ve\xc4\x8d krajevnih omre\xc5\xbeij. Cilj je organizacija namizja posameznika z minimalnimi stro\xc5\xa1ki, \xc4\x8dasom in trudom za ve\xc4\x8djo produktivnost, stro\xc5\xa1kovno u\xc4\x8dinkovitost, pravo\xc4\x8dasnost in kompetitivnost._NEWLINE_Intranet lahko gosti ve\xc4\x8d zasebnih spleti\xc5\xa1\xc4\x8d in tvori_NEWLINE_o komponento in vozli\xc5\xa1\xc4\x8de notranjega komuniciranja in sodelovanja. V intranetu so lahko prisotni vsi dobro poznani internetni protokoli, med temi npr. HTTP (spletne storitve), SMTP (e-po\xc5\xa1ta) in FTP (protokol za prenos datotek). Internetne tehnologije se pogosto uporabljajo za sodobne vmesnike informacijskih sistemov, ki gostijo podatke podjetja._NEWLINE_Intranet lahko razumemo kot zasebni analog interneta ali kot zasebni podalj\xc5\xa1ek interneta, omejen na organizacijo. Prva intranetna spleti\xc5\xa1\xc4\x8da in doma\xc4\x8de strani so bili objavljeni leta 1991, v neizobra\xc5\xbeevalnih organizacijah pa so se pojavili leta 1994._NEWLINE_V \xc5\xa1tevilnih organizacijah so intraneti za\xc5\xa1\xc4\x8diteni pred nedovoljenim zunanjim dostopom s prehodom in po\xc5\xbearnim zidom. Pri manj\xc5\xa1ih podjetjih se lahko intranet ustvari preprosto z uporabo razponov zasebnih IP-naslovov, npr. 192.168.0.0/16. Takrat je na intranet mogo\xc4\x8de dostopati samo neposredno iz ra\xc4\x8dunalnika v lokalnem omre\xc5\xbeju. Z uporabo virtualnega zasebnega omre\xc5\xbeja ali drugih metod z uporabo avtentikacije in enkripcije pa lahko podjetja omogo\xc4\x8dijo dostop tudi oddaljenim zaposlenim.'